इस एल्युमिनियम फैक्ट्री में कई काम बड़े रिस्क वाले होते हैं , मगर दुर्घटना के समय मिलने वाली राशि, हताशा और आक्रोश को जन्म दे रही है. इस फैक्ट्री के मालिक (महाराजा) कुमार-मंगलम बिरला तक ये सारी बात पहुंच रही है या नहीं , इस बात को यकीन के साथ कोई नहीं कह सकता पर मालिकान तक शोषण की दास्तां न पहुंचती हो , ये बात बहुतों को पचती नहीं. कहा जाता है कि काम करते वक्त मजदूरों के साथ अनहोनी की बात को इतनी सफाई के साथ दबा दिया जाता है कि भनक तक नहीं लगती. जिसे भनक लग जाती है उसे "खरीद" लिया जाता है. स्थानीय प्रशासन का हाल ये है कि बिरला की जूती उनका सर . श्रमिक नेता फैक्ट्री में ही ठेका लेकर करोड़ो के वारे-नारे कर मस्त हैं. देश में असंतोष और असमानता पैदा करने वाला आउट सोर्सिंग सिस्टम रोज़गार देने के नाम पर स्थाई कर्मचारियों की संख्या घटा रहा है.